

הצעה לסיקור: גליל ורוד לבן – פסטיבל השקד ה-4

גליל ורוד לבן – פסטיבל השקד בשטחים הפתוחים וביישובי הגליל התחתון, בכפר תבור ובכפר כמא. פריחת השקדיות התאחרה קצת השנה ושיאה צפוי בסוף החודש עם מזג אויר נהדר לטיולים בין מרבדי הפריחות המרהיבות!

פריחת השקדיות בגליל תגיע בקרוב לשיאה, השבועיים האחרונים היו יבשים ומשופעים בשמש שנראה כאילו קלתה את עצי השקד מלמעלה כמות היו גרעיני פופקורן, בכל יום מלבינות בפריחה מרהיבה עוד ועוד שורות של עצים בכרמי השקדים שבמרחבי הגליל הירוקים. בשל העיכוב בזמני הפריחה השנה יזכו המטיילים לקרקע יבשה יחסית שתאפשר גישה נוחה יותר לצעידה בין השבילים, נוסף על כך השנה צפויה להיות כמות גדולה יותר של פרחים על העצים (אנא השאירו אותם על העצים) ובסביבתם לאור העובדה שהסופה ברברה חלפה רגע לפני תחילת הפריחה.

"פסטיבל השקד – גליל בורוד לבן" הינו אירוע מרחבי והוא אינו תחום במרחב או בזמן. אתר הפסטיבל מאגד תחת קורת גג אחת נוחה ונגישה את מרחבי השקדיות, בתי העסק באזור ומסלולי הטיול השונים. לא נדרש רישום או תשלום כללי כל-שהו אלא רק מול בתי העסק והאטרקציות עצמן.

מטרתו של האירוע היא להנגיש לציבור הרחב את פריחת השקדיות המדהימה במלוא הדרה ויופיה ובתוך כך לחזק את העסקים המקומיים, זאת בדומה לאירועי פריחה שונים בארץ ובעולם. באירוע צפויים להשתתף אלפי מבקרים ומטיילים וקהל היעד הוא משפחות המתגוררות מחוץ לאזור הגליל ושאינן נגישות בד"כ למרבדי פריחת השקדיות.

אתר הפסטיבל מנגיש לקהל המבקרים את מיקומי החלקות הפורחות של מטעי השקדיות אשר משתרעות על אלפי דונמים ויוצרות מחזה מרהיב של חגיגה ורודה לבנה. נוסף על כך, מציע הפסטיבל למבקריו מגוון פעילויות ומוצרים לכל המשפחה:

* **סיורים רכובים בין שקדיות פורחות במשאית ספארי, נהיגה עצמית ברכבי קלאבקר וכמובן סיורים רגליים קצרים עם תחנות עצירה לצילום, וסיורים מודרכים ואינטראקטיביים.**
* **סדנאות מוצרי שקד, פארק אטרקציות עץ מודרני, מתחם אטרקציות ייחודי של דבש דבורים בכלל וצוף שקדים בפרט.**
* **מגוון עסקים מקומיים: שקדים ומוצרים מבוססי שקדים של מפעל תוצרת השקדים מהגדולים בישראל, יינות מקומיים, זיתים, שמן זית ועוד.**
* **מרכזי מבקרים: מוזיאון "חצרות האיכרים" בכפר תבור והמרכז למורשת הצ'רקסית בכפר כמא.**
* **אוכל: מגוון מסעדות ודוכני פודטראקס במיקומים מרהיבים, מארזי ארוחות לפיקניקים ועוד.**
* **בתאריכים 25.2 ו-4.3 יתקיים הפנינג לכל המשפחה בפארק יוסי דולה בכפר תבור (כניסה ללא עלות), בצמוד לפארק ישנים מסלולי פריחה מדהימים.**

הפסטיבל מתקיים בשיתוף פעולה של המועצות: הגליל התחתון, כפר כמא וכפר תבור

**פירוט מידע נוסף:**

התמונות צולמו במרחבים הסמוכים לכפר תבור.

כל אחד יכול להגיע באופן חופשי, באתר הפסטיבל יש גם נ.צ מדויקות ובהן גם יש מקום להחנות את כלי הרכב בשולי הדרך או במקרים מסויימים בתוך כפר תבור גם יש חניה סמוכה לשטחי הפריחה.

אין עלות כניסה כלשהי, האירוע הוא מרחבי ואינו תחום במקום ספציפי, לגישה לשקדיות עצמן כמובן אין עלות כניסה וגם להפנינג הצפוי בכפר תבור בשני סופי השבוע 25.2 + 4.3 הקרוב (4-5.3) הכניסה היא ללא תשלום.

התשלום הוא מול העסקים השונים כגון סיורים רכובים, סדנאות, הסעדה וכדומה.

**בקשה חשובה! (אנחנו גם מציבים שלטים)**

**נא לא לקטוף ולא לפגוע בשקדיות, זו היא פרנסתם של חקלאי האזור ופרח אחד = שקד אחד**

דף האירוע:

<http://www.varod-lavan.com/>

תמונות לשימוש חופשי (קרדיט דוברות הגליל התחתון)

<https://drive.google.com/drive/folders/1qNYtU93xdX4_j5pdc8m4xrDWcHt3x7ra>

**מוזמנים לפרסם את האירוע וכמובן להגיע ולהנות מפריחת השקדיות.**

**ניתן לראיין את בעלי העסקים השונים ואת ראשי הרשויות היוזמות את האירוע.**

לשאלות ופרטים נוספים ניתן לפנות בטלפון או בווצאפ <https://wa.me/972546349311>

בברכה

רון תירוש - דובר מ.א הגליל התחתון

054.6349311

[ront@glt.org.il](mailto:ront@glt.org.il)